CELEX: 32020R0128
Language: lv
Date: 2019-11-25 00:00:00
Title: Komisijas Deleģētā Regula (ES) 2020/128 (2019. gada 25. novembris), ar ko groza II pielikumu Eiropas Parlamenta un Padomes Regulai (ES) Nr. 978/2012 par vispārējo tarifa preferenču sistēmas piemērošanu

31.1.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 27/6
               
            
         KOMISIJAS DELEĢĒTĀ REGULA (ES) 2020/128
         (2019. gada 25. novembris),
         ar ko groza II pielikumu Eiropas Parlamenta un Padomes Regulai (ES) Nr. 978/2012 par vispārējo tarifa preferenču sistēmas piemērošanu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 25. oktobra Regulu (ES) Nr. 978/2012 par vispārējo tarifa preferenču sistēmas piemērošanu un ar ko atceļ Padomes Regulu (EK) Nr. 732/2008 (1), un jo īpaši tās 5. panta 3. punktu,
         tā kā:
         
                     (1)
                  
                  
                     Eiropas Parlamenta un Padomes Regulas (ES) Nr. 978/2012 4. pantā noteikti kritēriji tarifa preferenču piešķiršanai saskaņā ar vispārējās preferenču sistēmas (“VPS”) vispārējo režīmu.
                  
               
                     (2)
                  
                  
                     Regulas (ES) Nr. 978/2012 4. panta 1. punkta a) apakšpunktā paredzēts, ka uz valsti, ko Pasaules Banka trīs gadus pēc kārtas tieši pirms saņēmējvalstu saraksta atjaunināšanas klasificējusi kā valsti ar augstiem ienākumiem vai ar vidēji augstiem ienākumiem, vairs nevajadzētu attiecināt VPS.
                  
               
                     (3)
                  
                  
                     To valstu saraksts, kurām piemēro VPS, kas minēta Regulas (ES) Nr. 978/2012 1. panta 2. punkta a) apakšpunktā, ir noteikts šīs regulas II pielikumā. Regulas (ES) Nr. 978/2012 5. panta 2. punktā noteikts, ka Komisijai katru gadu līdz 1. janvārim būtu jāpārskata II pielikums, lai labotu sarakstā iekļauto valstu statusu saskaņā ar 4. pantā noteiktajiem kritērijiem.
                  
               
                     (4)
                  
                  
                     Saskaņā ar Regulas (ES) Nr. 978/2012 5. panta 2. punkta a) apakšpunktu VPS saņēmējvalstij un ekonomikas dalībniekiem būtu jādod pietiekams laiks, lai tie varētu pienācīgi pielāgoties valsts VPS statusa maiņai. Attiecīgi VPS režīmu būtu jāturpina piemērot vienu gadu pēc dienas, kad stājušās spēkā izmaiņas valsts statusā saskaņā ar Regulas (ES) Nr. 978/2012 4. panta 1. punkta a) apakšpunktu.
                  
               
                     (5)
                  
                  
                     Pasaules Banka 2017., 2018. un 2019. gadā klasificējusi Nauru, Samoa un Tongu kā valstis ar vidēji augstiem ienākumiem. Attiecīgi tās vairs nekvalificējas VPS saņēmējvalstu statusam saskaņā ar 4. panta 1. punkta a) apakšpunktu un būtu jāsvītro no Regulas (ES) Nr. 978/2012 II pielikuma. VPS režīms minētajām valstīm būtu jāturpina piemērot vienu gadu pēc dienas, kad stājies spēkā lēmums svītrot minētās valstis no Regulas (ES) Nr. 978/2012 II pielikuma. Tāpēc vienkāršības un juridiskās noteiktības dēļ Nauru, Samoa un Tonga būtu jāsvītro no II pielikuma ar piemērošanas termiņu no 2021. gada 1. janvāra,
                  
               IR PIEŅĒMUSI ŠO REGULU.
         
            1. pants
            Regulas (ES) Nr. 978/2012 II pielikuma A un B slejā attiecīgi tiek svītroti šādas valstis un atbilstošie burtu kodi:
            
               
                           “NR
                        
                        
                           Nauru
                        
                     
                           WS
                        
                        
                           Samoa
                        
                     
                           TO
                        
                        
                           Tonga”.
                        
                     
         
         
            2. pants
            Šī regula stājas spēkā 2020. gada 1. janvārī.
            Regulas 1. pantu piemēro no 2021. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 25. novembrī
            
               
                  Komisijas vārdā –
               
               
                  Priekšsēdētājs
               
               Jean-Claude JUNCKER
            
         
         
            (1)  Eiropas Parlamenta un Padomes 2012. gada 25. oktobra Regula (ES) Nr. 978/2012 par vispārējo tarifa preferenču sistēmas piemērošanu un ar ko atceļ Padomes Regulu (EK) Nr. 732/2008 (OV L 303, 31.10.2012., 1. lpp.).